சேத்தன் பகத்தின் ரெவ்ல்யூசன் 2020 புத்தகத்தை விளம்பரப்படுத்த லேண்ட்மார்கின் ஒவ்வொரு கடையிலும் எழுத்தாளருடன், அந்தந்த ஊரைச் சேர்ந்த பிரபலஸ்தரையும் வரவழைத்து விளம்பரப்படுத்துகிறார்கள். சென்னையில் சூர்யாவை அழைத்திருக்கிறார்கள். நம்மூரில் புத்தகம் வெளியாகும் நாளில் மட்டும் நான்கைந்து பிரபலஸ்தர்களை கூப்பிட்டு வெளியிட்டுவிட்டு நல்ல புத்தகம்னா தானா விக்கும் என்று பொட்டியை கட்டி விடுகிறார்கள். ஆனால் ஆங்கில புத்தகத்துக்கு அப்படியல்ல புத்தகம் வெளிவருவதற்கு முன்னும், அதன் பின்னும் தொடர்ந்து புத்தகத்தை பற்றி பேசி, விவாதித்து அதை மார்கெட் செய்கிறார்கள். அப்படி யாராவது செய்தால் அது கிண்டல் செய்யப்படுகிறது. ஆனால் அதைப் பற்றியெல்லாம் கவலைப்படாமல் அதே போன்றதொரு மார்கெட்டிங்கை சாரு தன் புதிய நாவலான எக்ஸைலுக்கு கொடுக்க முயற்சித்திருக்கிறார். அவருடய வாசகர் ஒருவர் அந்த நாவலைப் பற்றி ஒரு சிறு வீடியோ ப்ரோமோ எடுத்திருக்கிறார். இது தேவையா? என்று கேட்பவர்களுக்கு என் பதில் நிச்சயம் தேவைதான். புத்தகம் வெளிவந்த பிறகு அது நன்றாக இருக்கிறது இல்லை என்பதை பற்றி விவாதிப்போம். போட்டு தாக்குவோம். கொண்டாடுவோம். ஆனால் புத்தகம் விற்பதற்கு இம்மாதிரியான மார்கெட்டிங் தேவை என்பதே என் எண்ணம். அந்த வீடியோவின் லிங்க்